**ΣΥΝΕΧΙΖΕΤΑΙ Η ΥΠΟΒΟΛΗ ΑΙΤΗΣΕΩΝ ΑΝΕΡΓΩΝ**

**(αναμένεται άμεσα η ολοκλήρωση της διαδικασίας)**

**για συμμετοχή στο νέο κύκλο προγραμμάτων κατάρτισης στις «πράσινες δεξιότητες»**

**Εκπαιδευτικό Επίδομα: 400€**

****

**«Προγράμματα Συνεχιζόμενης Επαγγελματικής Κατάρτισης για αναβάθμιση πράσινων δεξιοτήτων για 50.000 ανέργους»**

To **Κέντρο Δια Βίου Μάθησης (ΚΔΒΜ)** του [**Ινστιτούτου της Εθνικής Συνομοσπονδίας Ατόμων με Αναπηρία & Χρόνιες Παθήσεις «ΙΝ-ΕΣΑμεΑ»**](https://www.in-esamea.gr/el/in-esamea/xairetismos-proedrou) **ως «Πάροχος Κατάρτισης», πρόκειται να υλοποιήσει νέο κύκλο επιδοτούμενων προγραμμάτων κατάρτισης ανέργων στο πλαίσιο της πρόσκλησης** «Προγράμματα Συνεχιζόμενης Επαγγελματικής Κατάρτισης για αναβάθμιση πράσινων δεξιοτήτων για 50.000 ανέργους», με επιχορήγηση από την ΔΥΠΑ (Δημόσια Υπηρεσία Απασχόλησης)

1. **Αντικείμενο**
   * **Θεωρητική κατάρτιση ανέργων ωφελούμενων διάρκειας 80 ωρών** που οδηγούν σε απόκτηση "πράσινων" δεξιοτήτων.
   * **Πιστοποίηση των γνώσεων και δεξιοτήτων** που θα αποκτηθούν στο πλαίσιο των προγραμμάτων κατάρτισης.
2. **Μέθοδοι Εκπαίδευσης**

Η θεωρητική κατάρτιση διάρκειας 80 ωρών θα πραγματοποιηθεί με τις παρακάτω μεθόδους εκπαίδευσης:

* **12 ώρες δια ζώσης εκπαίδευση.**
* **48 ώρες σύγχρονη εξ αποστάσεως εκπαίδευση**.
* **20 ώρες ασύγχρονη εξ αποστάσεως εκπαίδευση.**

1. **Εκπαιδευτικό Επίδομα**

Κάθε ωφελούμενος που θα **ολοκληρώσει** το πρόγραμμα Συνεχιζόμενης Επαγγελματικής Κατάρτισης και **πετύχει** στις εξετάσεις Πιστοποίησης, σύμφωνα με τους όρους της παρούσας, δικαιούται να λάβει **εκπαιδευτικό επίδομα 400€** (5€ / ώρακατάρτισης, μη συμπεριλαμβανομένων των ασφαλιστικών εισφορών)

1. **Δικαίωμα Συμμετοχής έχουν**

* **Εγγεγραμμένοι στο ψηφιακό μητρώο της ΔΥΠΑ** ανεξαρτήτως αν λαμβάνετε επίδομα ανεργίας ή όχι.
* **Ηλικίας άνω των 18 ετών**
* **Απόφοιτοι τουλάχιστον υποχρεωτικής εκπαίδευσης**, όπως αυτή ορίζεται στην σχετική νομοθεσία.

1. **Δικαιολογητικά Συμμετοχής**

Κατά την υποβολή της «Αίτησης Συμμετοχής» θα ζητηθούν τα παρακάτω δικαιολογητικά:

1. Αντίγραφο **Δελτίου Ταυτότητας/Διαβατηρίου** σε ισχύ (ταυτοποίηση).
2. Αντίγραφο **απολυτηρίου**, **τουλάχιστον, Υποχρεωτικής Εκπαίδευσης** ή ανώτερου τίτλου σπουδών, καθώς και επίσημη μετάφραση και πράξη αναγνώρισης σε περίπτωση που ο τίτλος σπουδών αποκτήθηκε στην αλλοδαπή.
3. **Υπεύθυνη Δήλωση** (άρθρο 8 Ν.1599/1986) αποκλειστικά μέσω GOV.GR, **προς τη Δημόσια Υπηρεσία Απασχόλησης (Δ.ΥΠ.Α.)** με το παρακάτω κείμενο:
   * Δεν παρακολουθώ ή/και δεν έχω παρακολουθήσει άλλο πρόγραμμα κατάρτισης που υλοποιείται στο πλαίσιο της ίδιας δράσης (Δράση 16913 «SUB 2: Οριζόντια Προγράμματα αναβάθμισης δεξιοτήτων για στοχευμένες πληθυσμιακές ομάδες (Horizontal upskilling/reskilling programs to targeted populations), του Εθνικού Σχεδίου Ανάκαμψης και Ανθεκτικότητας "Ελλάδα 2.0" με τη χρηματοδότηση της Ευρωπαϊκής Ένωσης- Next Generation EU.
   * Δεν παρακολουθώ και δεν έχω παρακολουθήσει πρόγραμμα κατάρτισης στο ίδιο αντικείμενο κατά τα τελευταία δύο (2) έτη πριν από τη δημοσίευση της παρούσας Πρόσκλησης.
   * Δεν παρακολουθώ και δεν θα παρακολουθήσω κανένα άλλο πρόγραμμα κατάρτισης που επιδοτείται με πόρους της Ευρωπαϊκής Ένωσης και έχει ωρολόγιο πρόγραμμα μαθημάτων που συμπίπτει χρονικά, εν όλω ή εν μέρει, με το πρόγραμμα κατάρτισης για το οποίο υποβάλλω την παρούσα αίτηση.

Σημείωση: Δεν είναι υποχρεωτικό να δηλώσετε γνώση αγγλικής γλώσσας.

1. **Διαδικασία Ένταξης στο Πρόγραμμα**
2. **Συμπλήρωση και Υποβολή της «Αίτησης Συμμετοχής»,** πατώντας τον σύνδεσμο: [**https://kub.voucher.gov.gr/oaed-sub2d/beneficiary/app-form/front/index**](https://kub.voucher.gov.gr/oaed-sub2d/beneficiary/app-form/front/index)
3. **Αποθήκευση της «Αίτησης Συμμετοχής»,** σε αρχείο PDF με την ένδειξη **«Η φόρμα υποβλήθηκε επιτυχώς»** στην οποία αναγράφεται ο Κωδικός Αριθμός Υποβολής Αίτησης Συμμετοχής **(ΚΑΥΑΣ)** με την μορφή DYPAGREEN-00000000-20240000-000000
4. **Αποστολή «Αίτησης Συμμετοχής» με τον ΚΑΥΑΣ, στο ΚΔΒΜ του Ινστιτούτου της ΕΣΑμεΑ** (εφόσον το επιθυμείτε), στο email [**kdbm@in-esamea.gr**](mailto:kdbm@in-esamea.gr)προκειμένου να προχωρήσει η διαδικασία ένταξης σας στο πρόγραμμα.

Σε περίπτωση αδυναμίας αποστολής της αίτησης συμμετοχής, παρακαλούμε πολύ, επικοινωνήστε άμεσα, μαζί μας για να σας υποστηρίξουμε.

1. **Καταληκτική Ημερομηνία Υποβολής Αίτησης**

**Αναμένεται να ανακοινωθεί σύντομα, υποβάλλετε άμεσα την αίτησή σας.**

1. **Επικοινωνία**

Για τυχόν **διευκρινήσεις ή οποιαδήποτε υποστήριξη, σχετικά με την υποβολή της «Αίτησης Συμμετοχής»** μπορείτε να επικοινωνήσετε με το **ΙΝ-ΕΣΑμεΑ ΚΔΒΜ**, στα τηλ **2108217749** και [**2108221387**](tel:+302109946924), από Δευτέρα έως και Παρασκευή, ώρες 08:00-16:00.



**Ινστιτούτο Εθνικής Συνομοσπονδίας Ατόμων με Αναπηρία & Χρόνιες Παθήσεις**

**ΙΝ-ΕΣΑμεΑ ΚΔΒΜ**

Ταχ. Δ/νση: Εράτυρας 3, Σταθμός Λαρίσης (πλησίον στάση ΜΕΤΡΟ)

Τηλέφωνα: 2108217749 - 2108221387

E-mail: [kdbm@in-esamea.gr](mailto:kdbm@in-esamea.gr)